हर साल 33 हजार लड़कियां बेच दी जाती हैं महानगरों में
झारखंड की 33 हजार लड़कियां हर साल ह्यूमन ट्रैफिकिंग का शिकार होती हैं। लड़कियों को अच्छी नौकरी दिलाने के नाम पर बहला-फुसलाकर महानगरों में ले जाने और वहां उन्हें बेच देने में 32 गिरोह सक्रिय हैं। इसके एवज में उन्हें मोटी कमाई होती है। कुछ लड़कियों की शादी भी दिल्ली, पंजाब और हरियाणा में भी करा दी जाती है। यह खुलासा सीआईडी को सौंपी गई रिपोर्ट में किया गया है। यह रिपोर्ट स्वयंसेवी संस्था दीया सेवा संस्थान और दिल्ली की एक एनजीओ ने सौंपी है। दीया ने सीआईडी को सभी गिरोहों और उनके सरगनाओं के नामों का भी जिक्र किया है। सीआईडी ने इस संबंध में राज्य के सभी पुलिस अधीक्षकों को पत्र लिखा है और उनके क्षेत्र में सक्रिय गिरोहों की जानकारी देते हुए कार्रवाई करने का आदेश दिया है।
78प्रतिशत आदिवासी लड़कियों की होती है मानव तस्करी
दीयाके प्रोग्राम आॅफिसर बैजनाथ के अनुसार, 78 प्रतिशत आदिवासी लड़कियों की मानव तस्करी होती है। संस्थान सीआईडी पुलिस की मदद से हर साल लगभग 1000 लड़कियों को वापस लाती है, किंतु इनके पुनर्वास की कोई व्यवस्था नहीं है। सबसे ज्यादा रांची, खूंटी, सिमडेगा, लोहरदगा, गुमला, लातेहार, चाईबासा, पाकुड़, दुमका, साहेबगंज और पलामू जिले से लड़कियों की तस्करी की जाती है।
{रांची में मानव तस्करी करने में यूपी का नित्यपाल काफी सक्रिय है। वह वर्ष 2009 से इस धंधे में सक्रिय है। नित्यपाल के खिलाफ सुखदेवनगर थाने में प्राथमिकी (कांड संख्या 499:09) दर्ज है।
{दिल्ली का रविंद्र उर्फ आकाश राठी रांची खूंटी से लड़कियों को हरियाणा ले जाता है। उसके खिलाफ जगन्नाथपुर थाने में केस (कांड संख्या 177:11) दर्ज है।
{तुपुदाना ओपी क्षेत्र में रहनेवाली मेरी फूलक्रिया तिडू रांची और खूंटी से लड़कियों को बहला-फुसलाकर हरियाणा ले जाती है। इसके खिलाफ भी जगन्नाथपुर थाने में नामजद प्राथमिकी दर्ज है। तुपुदाना ओपी क्षेत्र में ही रहनेवाली सुषमा तिडू भी लड़कियों को हरियाणा ले जाती है। सुषमा के खिलाफ भी जगन्नाथपुर थाने में प्राथमिकी दर्ज है।
{निर्मल महतो भी राजधानी से मानव तस्करी करने में सक्रिय है। निर्मल के खिलाफ चुटिया थाने में प्राथमिकी (कांड संख्या 175:12) दर्ज है। वह फरार है।
{सुंदर मुंडा और सोनिया देवी भी मानव तस्कर हैं। नामकुम थाने में केस दर्ज है। बसंती देवी और बबलू राम का भी नाम पुलिस फाइल में है। बबलू के खिलाफ मानव तस्करी करने को लेकर मांडर थाने में प्राथमिकी दर्ज है।
8 दिसंबर को दिल्ली क्राइम ब्रांच ने झारखंड में मानव तस्करी करने में सक्रिय अरविंद और उसकी प|ी को पकड़ा। फिर खुलासा किया कि गिरोह झारखंड से मासूम लड़कियों को ले जाता है और इन्हें यूपी के बागपत, मेरठ और हरियाणा में ले जाकर उन्हें बेच देता है। यह गिरोह उन लोगों को लड़कियां बेचते हैं, जिनकी शादियां नहीं हो पाती है।
रेस्क्यू कर वापस लाई गईं लड़कियों पर दिल्ली रिटर्न का ठप्पा लग जाता है। इससे परेशान लड़कियां दोबारा दिल्ली भाग जाती है। 25 दिसंबर 2012 को सीआईडी पुलिस ने दिल्ली में बेच दी गई एक लड़की को मुक्त करा कर रांची लाया। यह लड़की जैसे ही अपनी गांव पहुंची, लोग ताने देेने लगे। खुद को अपमानित होता देख यह लड़की फिर दिल्ली भाग गई।
hin_Deva hin_Deva hin_Deva hin_Deva hin_Deva awa_Deva awa_Deva hin_Deva hin_Deva hin_Deva hin_Deva